Fugler og dyr reagerer ikke på at de er der og disse kameraene er robuste nok til å tåle regnskyll og nattefrost. Kamera kan plasseres på et stativ men de fleste er beregnet til å festes til et tre eller annen fast gjenstand. De fleste kan stilles inn til å bli utløst av forbipasserende dyr, mens andre kan ta bilder i intervaller over for eksempel en uke. Bilder eller film lagres på minnekort som kan leses av på en PC eller via mobiltelefonnettet . Blader og grener som beveger seg i vinden og bevegelse i vann kan gi utløste bilder som fyller opp minnekortet. De fleste kameraene har en god nattmodus og kan ta brukbare bilder i stummende mørke, noen modeller har LED-lysdioder og infrarødt filter for å oppnå dette.